Den senere kastaliske kilden, som kalles for , er datert til 100-tallet f.Kr. Den er lokalisert rundt 50 meter lengre opp i fjellsiden og nærmere kildens utløp, er det som er beskrevet av geografen Pausanias. Denne kilden var bygd på innsiden av en smal tank, 11 meter lang og 12,5 meter dyp. I hellenistisk eller kanskje romersk tid ble det uthult nisjer i fjellet for å kunne legge igjen votivgaver for nymfen Kastalia. I henhold til gresk mytologi ble Kastalia omformet av Apollon til en kilde ved Delfi. Det ble sagt at hun kunne inspirere diktere og poeter som drakk hennes vann eller lyttet til hennes stille lyd. Den største av disse votivnisjene ble etter den bysantinske perioden omformet til et kapell for den hellige Johannes Døperen.